Ռաֆայել Ամայա

Ջոզե Ռաֆայել Ամայա Նունեզ (իսպ.՝ José Rafael Amaya Núñez, հոկտեմբերի 2, 1977(1977-10-02), Էռմոսիլո, Մեքսիկայի Միացյալ Նահանգներ), մեքսիկացի դերասան։ Առավել հայտնի է Տելեմունդո հեռուստաընկերության El Señor de los Cielos սերիալում կերտած՝ Օրելիո Կասիլլասի կերպարով։


== Կենսագրություն ==
Ամայան ծնվել է Էրմոսիլյոում, Մեքսիկա, բայց հինգ տարեկան էր, երբ ընտանիքը տեղափոխվել է Տեկատե, Բաջա Կալիֆոռնիա, որտեղ էլ նա մեծացել է։ Պատանեկական տարիներին հաճախել է թատրոնի և երաժշտության դասընթացների։ Քոլեջ ընդունվելուց հետո նա տեղափոխվել է Սան Դիեգո, Կալիֆոռնիա սովորելու, բայց թողել է քոլեջը՝ այդպես էլ այնչավարտելով։ Քոլեջից հեռանալուց հետո վերադարձել է Մեքսիկա՝ իր հնարավորությունները  փորձելու երաժշտական խմբում, որը կոչվում էր «Պալապա», սակայն այն հաջողություն չի ունենում։ Ամայան որոշել է համագործակցել the Centro de Educación Artística of Televisa-ի հետ՝ փորձելով մուտք գործել երաժշտական աշխարհ մեկ այլ խմբով, որի հետ համատեղ թողարկել է երկու ձայնասկավառակ։


== Կարիերա ==


=== Սկիզբ և նշանավոր դերեր ===
2000 թվականին իր կարճ երաժշտական կարիերան թողնելուց հետո, փորձել է իրեն դերասանական արվեստում, և նորամուտը կատարել է La casa en la playa ֆիլմում, որտեղ խաղացել է Ռոմուալդայի դերը։ Այդտեղ հաջողություն ունենալուց հետո ստացել է տարբեր առաջարկներ այլ հեռուստաընկերություններից։ 2001 թվականին նրան դեր է տրվել Cástulo in Sin pecado concebido ֆիլմում։ 2002 թվականին Salomé հեռուստասերիալում առաջին անգամ խաղացել է գլխավոր դեր՝ մարմնավորելով Ջոզե Ջուլիանի կերպարը (Սալոմեի երեք տղաներից մեկը)։ Այս դերը նրան ավելի պրոֆեսսիոնալ է դարձրել որպես դերասան և հնարավորություն տվել ստանալու երկու գլխավոր նոմինացիա, մեկը՝  El Heraldo de México-ի համար, իսկ մյուսը TVyNovelas Awards-ի համար։ Նույն տարում նրան հրավիրել են խաղալու Las vías del amor ֆիլմում։ 2003 թվականին նրան նորից հաջողվել է ստանալ գլխավոր դեր Amar otra vez սերիալում Իռան Կաստիլլոյի և Վալենտինո Լանուսի հետ միասին։ Նրա նորամուտը եղել է 2004 թվականին Desnudos ֆիլմում, որտեղ խաղացել է Կարիմե Լոզանոի և Իզաբել Մադովի հետ միասին։ 2006 թվականին գնում է Մայամի, Միացյալ Նահանգներ նկարահանվելու Las dos caras de Ana ֆիլմում իր նախկին գործընկերոջ՝ Անա Լայևսկայայի հետ։ Այդ նույն տարում վերադառնում է կինոասպարեզ՝ համագործակցելու Անա դե լա Ռեգարայի և Գաբրիելա Պլատասի հետ Así del precipicio ֆիլմում։ 2008 թվականի փերվարին սկսել է նկարահանվել 24 cuadros de terror ֆիլմում, որտեղ իր կարիերայում առաջին անգամ մարմնավորեց սերիական մարդասպանի։ Նույն տարում նա նկարահանվել է Amor letra por letra ռոմանտիկ կատակերգական ֆիլմում՝ Պլուտարկո Հազայի և Սիլվիա Նավարոյի հետ միասին, որի պրեմիերան կայացավ այդ տարվա օգոստոսին։ Նա նաև խաղացել է Me gustas tú ֆիլմում, որը նվիրված էր կատակերգու՝ Գերման Վալդեսին, որտեղ նաև խաղացել են Կարմեն Սալինասը և Լուի Ֆելիպե Տովարը։ Նույն տարվա վերջին սկսել է նկարահանվել «Հյուսիս» գեղարվեստական ֆիլմում։ Այն թրիլլեր է ներգաղթյալների մասին, որոնց օրգանները հանում էին և վաճառում։ Նա նաև հայտնվել է Էնրիկե Իգլեսիասի "Lloro Por Ti" երգի հիման վրա նկարահանած տեսահոլովակում։
2009 թվականին նա ավելի է խորանում կինոարտադրության մեջ։ Բուռն գործունեությունը շարունակում է 2010 թվականին Telemundo Alguien te mira սերիալում մարմնավորելով Ջուլիան Գարսիա Կորրեաի կերպարը, որը մի բժիշկ էր՝ մտավոր խանգարումներով։ Սերիալում նա առաջին անգամ խաղում է ոճրագործի դեր։ 2011 թվականին La Reina del Sur հաջողակ սերիալում ունենում է մի կարճ դեր՝ կերտելով “El Guero”-ին։ Այդ նույն տարում նա ճանապարհորդել է Իսպանիա՝ մասնակցելու երկու սերիալում՝ Hospital Central և Doctor Mateo, ինչպես նաև La piel azul ֆիլմում։


=== Ճանաչում և հաջողություն (2013-ից մինչ այժմ) ===
Իսպանիայի իր ճանապարհորդությունից հետո, նա մեկուկես տարի դադար է տալիս։ 2013 թվականին նա միանում է Hallmark Channel-ի հեռուստատեսային Meddling Mom ֆիլմի դերասանական կազմին, որը սկսվել է նկարահանվել 2012 թվականին և որտեղ նա խաղացել է Պաբլոյի դերը։ Այդ նույն տարում նա Telemundo-ի կողմից ընտրվել է El Señor de los Cielos սերիալում խաղալու համար, որոմ ներկայացվում է Ամադո Կարրիլո Ֆուենտոսի կյանքը։ Այնտեղ նա խաղացել է հայտնի թմրավաճառ Օրելիո Կասսիլիասի դերը։ Իր ներկայացման շնորհիվ 2014 թվականին Premios Tu Mundo-ում արժանացել է «Լավագույն գլխավոր դեր» տիտղոսին։ Այս հաջողությունից հետո նա ստացել է ևս երեք մրցանակ Premios Tu Mundo մրցանակաբաշխության ժամանակ։ 2014 թվականին նա խաղացել է «Վրեժխնդրության համբույրը» կարճամետրաժ ֆիլմում, ինչպես նաև խաղացել է մի ֆիլմում, որի հիմքում դերասան՝ Կանտինֆլասի կյանքի պատմությունն է։ Նաև խաղացել է Señora Acero սերիալում՝ կերտելով Արելիո Կասսիլասի դերը։ 2015 թվականի նա ստացավ իր առաջին գլխավոր դերը Oro y polvo ֆիլմում։
2016 թվականին Ամայան նաև որպես հյուր հանդես է եկել «Հարավի թագուհին» ամերիկյան սերիալում, որը Reina del Sur սերիալի վերամշակումն էր, որտեղ նա նույնպես խաղացել է Օրելիո Կասիլասի դերը։ Այդ նույն տարվա դեկտեմբերին նա կրկին խաղացել է Օրելիոյի դերը El Señor de los Cielos շարքի El Chema սերիալում։


== Անձնական կյանք ==
Ամայան հարաբերությունների մեջ է եղել Անա Լայևսկայայի հետ, ում հանդիպել է 2006 թվականին, մինչ աշխատում էր Las dos caras de Ana սերիալում։ 2007 թվականին նրանք օրինականացրել են իրենց հարաբերությունները և ցանկացել են ամուսնանանալ, բայց 2010 թվականին Ամայան վերջ է դրել այդ հարաբերություններին։ 2010 թվականին Լայևսկայայի հետ հարաբերությունները խզելուց հետո նա հաստատում է, որ հարաբերությունների մեջ է գտնվում դերասանուհի՝ Անջելիկա Սելայաի հետ, ում հանդիպել է Alguien te mira սերիալի ժամանակ։ 2014 թվականին նրանք նշանվում են, բայց 2015 թվականին վերջ են դնում իրենց հարաբերություններին։


== Ֆիլմագրություն ==


=== ֆիլմեր ===


=== Հեռուստատեսային դերեր ===


== Մրցանակներ և նոմինացիաներ ==


== Ծանոթագրություններ ==